
Narva

Majandustegevuse registrist kustutamine

1. Asjaolud,  menetluse käik ja kaalutlused

Auledus OÜ, registrikood 12181604, asukoht: Outokumpu 15-145, 30327 Kohtla-Järve linn,  esitas Narva Linna Arenduse ja Ökonoomika Ameti hinna- ja tarbijakaitsetalitule taotluse kanda Auledus OÜ majandustegevuseregistrisse (edasi: MTR) jaekaubanduse valdkonnas toidukaupade, jookide ja tubakatoode jaemüügi tegevuse teostamiseks Narvas aadressil Kerese 2 asuva elumaja esimesel korrusel asuvates mitteeluruumides. Registreering oli tehtud 02.10.2013. a, mis eeldab, et antud kohal teostatakse kaubandustegevust kaupluse kujul.

Peale registreeringu tegemist hakkas Narva Linna Arenduse ja Ökonoomika Ametile laekuma hulgaliselt kaebusi elumaja asukohaga Kerese 2, Narva, elanikelt, milles nad teatasid, et Auledus OÜ poolt korraldatud tegevuskohas eksisteerib kohvik, mis tegutseb toitlustamise tegevusalal, mis aga ei vasta MTRis registreeritud tegevusalale. 

Narva Linna Arenduse ja Ökonoomika Ameti hinna- ja tarbijakaitsetalituse poolt 14. novembril 2013. a teostatud järelevalve käigus olid avastatud järgmised rikkumised: tegevuskohas aadressil Kerese 2, Narva, kaupleja tegutseb toitlustamise tegevusalal (müüakse toitu koos valmistamise ja serveerimisega kohapeal tarbimiseks) ilma vastava märketa MTR registreeringus. Kohapeal viibinud ametnikud avastasid kontrolli käigus, et kaupluse ruumides toimub toitlustamistegevus. Praktiliselt puuduvad letid, kaubad, müüjad ja muud kaupluse tegevust iseloomustavad tunnused. Loetletud faktid olid fikseeritud ülevaatuse aktis ja kinnitatud fotopiltidega.

Antud faktide pinnalt tegi Narva Linna Arenduse ja Ökonoomika Amet 14.11.2013. a OÜ-le Auledus OÜ ettekirjutuse ja hoiatuse sunnivahendite rakendamise kohta, millega fikseeris eelmainitud rikkumised, andis mõistliku aja rikkumiste kõrvaldamiseks ja teatas ette sunnivahendite rakendamise võimalusest (edaspidi: Ettekirjutus). Muu hulgas oli esitatud nõue lõpetada kaupluses toidu müümine koos valmistamise ja serveerimisega kohapeal tarbimiseks või serveerimisega kohapeal tarbimiseks.

OÜ Auledus ei ole ettekirjutust vaidlustanud. Ettekirjutuse alusel esitas Narva Linna Arenduse ja Ökonoomika Amet 25.02.2014.a. OÜ-le Auledus täitmiskorralduse, millega kohaldas OÜ Auledus suhtes sunniraha summas 640 (kuussada nelikümmend) eurot. Täitmiskorraldust ei ole samuti vaidlustatud. 

Vaatamata haldusmenetluse käigus tehtud ettekirjutusele ja täitmiskorraldusele, laekuvad Narva Linnavalitsusele jätkuvalt kaebused elumaja asukohaga Kerese 2, Narva, elanikelt. Kaebuste kohaselt tegutseb OÜ Auledus valduses olevates ruumides faktiliselt kohvik. Kohviku tegevus tekitab elamu elanikele ebamugavusi, nt toidu valmistamisel eralduvad lõhnad, pidev müra ja kolin jms.

Haldusorgan leidis ehitisregistri andmeid kontrollides, et OÜ Auledus poolt kasutatavate ruumide sihtotstarve ei näe ette nende kasutamist toitlustamiskohana, mis tähendab muu hulgas, et antud ruumid ei ole varustatud toitlustamise teostamiseks vajalike seadmetega, sealhulgas ventilatsioonisüsteemiga. 

2.  Õiguslikud alused

Otsus kehtestatakse kaubandustegevuse  seaduse § 16  lõike 6  punktide 1 ja  3 alusel.

Kaubandustegevuse seaduse § 16 lõige 6 punkt 1 näeb ette, et valla- või linnavalitsus võib kustutada registreeringu täielikult või osaliselt, kui kauba või teenuse müügile või selle müügi korraldamisele esitatavaid nõudeid on oluliselt või korduvalt rikutud. Järelevalve korras oli tuvastatud, et OÜ Auledus teostab ruumides asukohaga Kerese 2, Narva, toitlustamist sõltumatult sellest, et MTR-s tehtud registreering näeb ette sellel kohal tegelemist jaekaubandusega. 

Kaubandustegevuse seaduse § 4 lõike 1 punkti 9 kohaselt kaupleja on kohustatud omama teenuse või kauba müügiks registreeringut. Kaubandustegevuse seaduse § 12 lõike 1 kohaselt kauplejal on lubatud tegeleda kaubandusettevõttega, kui ta on registreeritud MTR-s. Eeldatakse, et registreeringu ala peab vastama tegelikkuses teostatava tegevuse liigile.

Jaekaubanduse definitsioon on määratletud kaubandustegevuse seaduse § 3 lõikes 2 punktis 2, mille kohaselt  jaekaubandus on tegevus, mille korral müüakse kaupa ja selle müügiga seonduvat teenust kliendile ning millega kaasneva tegevusena võib valmistada või serveerida toitu. Kaubandustegevuse seaduse § 3 lõige 2 punkt 3 eristab toitlustamist ja defineerib seda kui tegevust, mille korral müüakse toitu koos valmistamise ja serveerimisega kohapeal tarbimiseks või serveerimisega kohapeal tarbimiseks. Toitlustamisel võib müüa kaasnevat kaupa või osutada täiendavat teenust.

Seega, kvalifitseerides kaupleja tegevuse liike, lähtub seadus sellest, et kaupleja tegevuse põhiosa peab kuuluma konkreetsele tegevuse liigile. Jaekaubandus ei välista kaupleja võimalust tegeleda lisaks põhitegevusele (jaekaubandusele) ka toitlustamisega. Samaaegselt võib toitlustamisega kaasneda jaekaubandus. Mõlemad tegevused eristatakse teineteisest sellega, milline tegevus on põhitegevuseks konkreetsel juhul. Järelevalve tulemustest ja elumaja asukohaga Kerese 2, Narva, elanike kaebusest tuleneb, et OÜ Auledus põhitegevusega seondub siiski toitlustamine, mis nõuab eraldi registreerimist. Juhul, kui kaupleja teostab toitlustamist, aga MTR-s on registreeritud ainult jaekaubanduse tegevus, tähendab see seda, et antud teenuse (toitlustamise) müügile esitatavaid nõudeid on oluliselt rikutud, kuna puudub seadusele vastav registreering. 


Kaubandustegevuse seaduse § 16 lõige 6 punkt 3 näeb ette, et   valla- või linnavalitsus võib kustutada registreeringu täielikult, kui kauba või teenuse müük registreeringus märgitud tegevuskohas või kauplemisajal kahjustab tegevuskoha vahetus läheduses elavate või pidevalt viibivate inimeste huve. Narva Linnavalitsusele on laekunud elumaja asukohaga Kerese 2, Narva, elanikelt mitmesuguseid kaebuseid selle kohta, et kaupleja tegevus rikub nende õigustatud huve. Muu hulgas avaldab toitlustamise tegevus negatiivset mõju elanike õigustatud huvidele, sh lõhna levimine, pidev müra ja kolin jms.

Lähtudes eeltoodust, esinevad kaubandustegevuse seaduse § 16 lõike 6 punktidega 1 ja 3 ettenähtud eeldused OÜ Auledus registreeringu kustutamiseks MTR-st. 

3. Otsus

1. Kustutada OÜ Auledus, registrikood  12181604, asukoht Outokumpu 15-145, 30327 Kohtla-Järve linn, registreering jaekaubanduse valdkonnas adressil Kerese tn 2, Narva majandustegevuse registrist täielikult.

2. Teha korraldus teatavaks OÜ-le Auledus, registrikood  12181604, asukoht Outokumpu 15-145, 30327 Kohtla-Järve linn.

4. Vaidlustamine

Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates OÜ-le Auledus otsuse teatavaks tegemise päevast.

